Odense Adresse-Contoirs Efterretninger, 1848-03-02
J Strassburg havde Mairen den 23de udstædt en energisk Bekjendtgjørelse mod larmende Opløb. (Dagsposten). Den 29 Febr. havde Man i Hamborg hverken Blade eller Breve fra Paris. Over Brussel (hvor enkelte Pariser Blade vare ankomne) og Köln haves Efterretninger til den 25de om Natten. Den provisoriske Regjering begyndte at befæste sig og havde besat Ministerposterne, men bekjendtgjort, at den kun provisorisk havde overtaget Forretningernes Styrelse, da Republiken vilde overlade Regjeringsformens Valg til Nationalsouverainiteten. "Frihed, Lighed, Broderskab, ere den demokratiske Regjerings Grundsætninger, "Folket, dets Valgsprog. Blandt den provisoriske Regjerings Medlemmer er den ædle Dupont de 1 Eure, Deputeredekammerets Senior, bekjendt for Reenheden og Fastheden af sin politiske Charakteer; ogsaa den berømte Astronom Arago staaer i en fremrykket Alder, hans offentlige Charakteer er pletfri. Disse to Mænd dannede med Marie (Advocat), G. Pages og LedruRollin (Advocat) den yderste Venstre eller det republikaanske Parti i Kammeret; Digteren Lamartine er af Nutidens reneste og ædleste Aander, han er den eneste Ad lige i den nye Regjering; A. Marrast udmærker sig ved en skarp Forstand, stor Energi og Charakteerfasthed, Louis Blane (den bekjendte Forfatter til de sidste ti Aars, og den franske Revolutions Historie"), hælder til Socialismen; "Arbeideren" Albert er technisk Arbeider ved Bladet Reforme, han skal være et udmærket Hoved og en energisk Charakteer og gjøre Redaktionen de bedste Tjenester. Jøvrigt ere Angivelserne over Regieringsmedlemmerne endnu ingenlunde overeenstemmende og selv i de udstædte Proklamationer findes Afvigelser i denne Henseende; navnlig nævnes Albert ikke i en af National meddeelt Proclamation; det synes at Marrast, Flocon, Louis Blane og Albert kun ere Regjeringens Secretairer. J en af de omtalte Proclamationer dateret "Politipræsekturet d. 24 Febr.", anbefales Bagerne og overhovedet Forhand lerne af Levnetsmidler at holde deres Magasiner aabne for Alle; Folket opfordres udtrykkeligt til ikke at bortlægge Vaabnene, men at vedligeholde sine Stillinger og sin revolutionaire Holdning; Man havde ofte nok bedraget Folket ved Forræderi; de ved Forsvaret af det souveraine Folks Rettigheder Dræbtes eller Saaredes Familier indbydes til saasnart som muligt at anmelde Offrenes Navne i Politidepartementet, for at der ufortøvet kan drages Omsorg for de nødvendigste Fornødenheder. J en anden Proklamation af den provisoriske Regjering hedder det: "Den retrograde og bligarkiske Regjering er flygtet, efterladende et Blodspor, der for stedse forbyder dens Tilbagekomst. Folkets Blod er flydt som i Julidagene; men denne Gang skal dette ædle Blod ikke bedrages. Hele Frankerig vil høre paa den provisoriske Regjering og understøtte den med sin Patriotisme. Under den populaire Regjering, som den provisoriske Regjering proklamerer, er hver BorgerMagistratsperson. Den provisoriske Regjering vil Republiken, under Forbehold af, at det franske Folk, der ufortøvet skal adspørges, ratificerer den. Nationens Eenhed igjennem alle Klasser, Nationens Regiering ved sig selv, Frihed, Lighed og Broderlighed som Grundsætninger, Folket som Devise og Løsen, det er den demokratiske Regjering, som Frankerig skylder sig selv og som vore Anstrængelser skulle vide at sikkre det. Ministeriet er for størstedelen sammensat af selve Regjeringsmedlemmerne; ifølge Reforme" er Dupont Førsteminister uden Porteseuille, Lamartine Udenrigsminister Arago Marineminister, Cremieux (Advokat) Justitsminister, Bedean Krigsminister, LedruRollin Jndenrigs-, Bethmont Handels- CarnotKultus-, Goudchaux Finantsminister og Marie Minister for de offentlige Arbeider. Garnier Pages er Maire i Paris. Municipalgarden er afskediget og Stadens Bevogtning betroet Nationalgarden under Hr. Courtais som Øverstkommanderende. General Cavaignae er udnævnt til Generalgouverneur i Algerien. "Journ, des Deb." lader Odilon Barrot med nogle Oppositionsdeputerede være forsamlet for at konstituere sig som en anden provisorisk Regjering (?). En i Brussel ankommen Reisende, der havde forladt Paris d. 25de om Eftermiddagen, melder, at Roligheden i Staden er gjenoprettet; Boutikkerne aabnedes og Færdselen paa Gaderne begyndte igjen, dog var endnu ingen Barri kade ødelagt. Ogsaa det socialistiske Parti har udstædt sit Program. J et "Opraab til Borgerne" af 24de hedder det, at 80,000 Nationalgarder og meere end 100,000 Borgere befandt sig under Vaaben; der opfordres til ved Siden af Friheden at være betænkt paa Orden. Under de gruelige Scener i Kammeret den 24de har Hertuginden af Orleans viist et beundringsværdigt Mod, Folkemasser fyldte ikke alene Tribunerne, men vare stormede ind i selve Salen, hvor de tildeels trængte de Deputerede fra deres Bænke, endog Pistoler afforedes; ogsaa den ulykkelige Hertuginde maatte med sin Søn flytte sig længere tilbage og det synes at de Deputerede og Nationalgaardister der flokkede sig om hende, for at bestytte hende, kun afgave et svagt Værn; stedse med sine Børn ved Haanden holdt hun alligevel ud, medens der under den største Uorden og Tummel debatteredes om hendes Skjæbne, da dette omsider var afgjort, retirerede hun med sine Børn igjennem et Vindue, fulgt af Hertugen af Nemours; hun skal lykkelig være ankommen til Jnvalidernes Hotel, der have paataget sig at beskytte hende. Da den provisoriske Regjering i Kammeret skulde udnævnes, maatte Navnene skrives paa en Seddel og saaledes cirkulere, thi Jngen kunde gjøre sig forstaaelig. De ved Akklamation udnævnte Mænd begave sig strax, ledsagede af Folkemassen og under Raabet: "Leve Republiken!" til Raadhuset, for der at konstituere sig. Ogsaa ved denne Act vare de omgivne af det bevæbnede Folk og saavel i som udenfor Raadhuset hørtes kun Raabet: "Republiken, Republiken, og først da efter en hurtig Raadslagning Louis Blancbegav sig til Grevepladsen for at forkynde, at ogsaa den provisoriske Regjering vilde Republiken, medens Lamartine i Raadhusets største Sal udfoldede sin hele Veltalenhed, beroligedes nogenlunde Folkets Extase. Slottet Vincennes skal have overgivet sig til Folket. "Courier fr." fremstiller Begivenheden ved Hotellet Guizot som et sandt Forræderi mod Folket: Mængden skal have været ubevæbnet og blot i sin Glæde raabt: "Leve Reformen!" "Amsterdamer Handelsbl." vil den 27de Kl. 2 1/2 have erholdt den fabelagtige Efterretning (i Brussel havde Man den ikke d. 27de Kl. 2. Formiddag; den synes at være en Børsopfindelse), at General Lamoriciere skulde i Spidsen for 40,000 Mand være trængt ind i Paris, at Greven af Paris skulde være proklameret som Ludvig Philip 11 og at alle Medlemmer af den provisoriske Regjering skulde være fængslede. Et lignende Rygte (Prindsen af Joinville skulde være udnævnt til Regent) have Reisende bragt til Aachen; ogsaa ved Børsen i Köln har Man forsøgt at udsprede saadanne Rygter. - Hertugen af Nemours har ifølge et belgisk Blad forladt Paris med to Regimenter; samme Blad beretter, at Ludvig Philip endnu befandt sig i Tuillerierne, da Folket den 24de nærmede sig Slottet; han flygtede tilfods med Dronningen ved Armen; Børnene fulgte. Paa Concorde=Pladsen var Kongens Liv i Fare, en Deputeret, Hr. Delebeeque, beskyttede ham. Endelig tilveiebragtes en Finker og den kgl. Familie fjernede sig, omgiven af en tillige beskyttende og truende Mængde. Om den kongelige Families Opholdsted ere Efterretningerne, eller snarere Gisningerne forskjellige, kun det synes vist, at Kongen selv befinder sig i Engelland. Brüsselske Blade formode, at Prindserne agte at forblive i Frankerig, for enten at samle de troe Tropper omkring sig eller at begive sig i Midten af de Befolkninger, der muligen vilde protestere mod den fra Paris udgaaede Revolution. Angaaende Norddepartementet hedder det snart: "Valenciennes har proclameret Republiken, i Lille hersker stor Gjæring, Cambrai er i Opstand, snart, at der i de to førstnævnte Stæder hersker fuldkommen Rolighed. - Fra Berlin skrives, at ved den første Efterretning om Revolutionen i Paris har den øverstkommanderende General for Rhinprovindserne erholdt Befaling at begive sig paa sin Post, Preussen vilde besætte Grændsen.